《呈彦章》
宋代·洪刍

塞翁失马吾何有，濠上观鱼每自惭。探袖空漫祢衡刺，叩门径自阿戎谈。

但思浊酒同元亮，底用清谈学仲堪。回首世间皆苦累，蚁封蜗角战方酣。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。